Document ID: 32000R1630

32000R1630
L 187/24
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1630/2000 НА КОМИСИЯТА
от 25 юли 2000 година
за изменение на Регламент (ЕИО) № 2131/93 относно определяне на процедурата и условията за продажба на зърнени култури, държани от интервенционни агенции
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 1766/92 на Съвета от 30 юни 1992 г. относно общата организация на пазара на зърнени култури (1), последно изменен с Регламент (ЕИО) № 1510/2000 на Комисията (2), и по-специално член 5 от него,
Като има предвид, че:
(1)
Регламент (ЕИО) № 2131/93 на Комисията (3), последно изменен с Регламент (ЕО) № 39/1999 (4), установява процедурата и условията за продажба на зърнени култури, държани от интервенционните агенции.
(2)
Въпросният регламент предвижда в случай на продажби на пазара на Общността търговете да се провеждат, като се взема предвид стандартното качество.
(3)
Регламент (ЕО) № 1253/1999 на Съвета (5) отмени стандартното качество. Следователно то трябва да се замени с еквивалентно описание.
(4)
Мерките, предвидени в настоящия регламент, са в съответствие със становището на Управителния комитет по зърнени култури,
ПРИЕ НАСТОЯЩИЯ РЕГЛАМЕНТ:
Член 1
Член 13, параграф 1 от Регламент (ЕИО) № 2131/93 се заменя със следното:
„1. При продажби на пазара на Общността търговете се провеждат, като се взема предвид това качество на зърнените култури, което не води до коригиране на цените в случай на търг за интервенция.
Когато качеството на зърнените култури се различава от качеството, посочено в първа алинея, цената на спечелилия търга участник се коригира посредством прилагане на увеличенията или намаленията на цените, определени съгласно член 4 и член 5 от Регламент (ЕИО) № 1766/92.“
Член 2
Настоящият регламент влиза в сила в деня на публикуването му в Официален вестник на Европейските общности.
Той се прилага от 1 юли 2000 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 25 юли 2000 година.

Labels: 3
2
17